14. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.1015 της 1/17 Νοεμ. 1958 Περί ορισμού του μηνιαίου μισθού των αγροφυλάκων. Λαβόν υπ’ όψιν εισήγησιν του επί των Εσωτερικών Υπουργού, καθ’ ην επιβάλλεται η συμπλήρωσις της παραγράφου 11 της υπ’ αριθ. 977 ε.έ. ημετέρας πράξεως όσον αφορά την μισθολογικήν βαθμίδα εις ην θα υπαχθώσιν αι συσταθείσαι 200 οργανικαί θέσεις αγροφυλάκων, και τον τρόπον κατανομής εις τα Αγρονομεία των συσταθεισών 15 οργανικών θέσεων αρχιφυλάκων αγροφυλακής, αποφασίζει: 1.Αι συσταθείσαι δια της παρ. 11 της υπ’ αριθ. 977 ε.έ. πράξεως ημών 200 οργανικαί θέσεις αγροφυλάκων, ορίζονται πάσαι επί μηνιαίω μισθώ δρχ. 935. 2.Αι συσταθείσαι δια της αυτής ως ανωτέρω πράξεως ημών 15 θέσεις αρχιφυλάκων αγροτικής ασφαλείας, κατανέμονται εις τα αγρονομεία δι’ αποφάσεως του Υπουργού των Εσωτερικών. Εκδόσαν προς τούτο την υπ’ αριθ. 1015 παρούσαν πράξιν του, κυρωθησομένην νομοθετικώς, μερίμνη του επί των Εσωτερικών Υπουργού. 17.Α.β.14 Υπηρεσία Αγροτικής Ασφαλείας 